Diari Oficial de la Generalitat Valenciana


Sumari del DOGV 3865, del 26-10-2000 (2000/8469)

ACORD de 17 d'octubre de 2000, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de València.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3865

Data del DOGV
:   26-10-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/8469


Data del document
:   17-10-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * València
    * expropiació
    * administració local
    * administració regional

ACORD de 17 d'octubre de 2000, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de València. [2000/8469]
  
El Govern Valencià, en la reunió del dia 17 d'octubre de 2000, adoptà l'acord següent:
  
L'Ajuntament de València firmà, en el seu dia, un conveni de col·laboració amb la Generalitat Valenciana per a la construcció de sis centres escolars. Per a executar aquest conveni l'ajuntament, després, del compliment dels requisits legals, sol·licità la declaració d'ocupació urgent dels béns i drets afectats per l'expedient d'expropiació forçosa per a la construcció d'un centre d'educació primària entre els carrers Pius XI i Humanista Mariner.
  
Aquesta declaració d'ocupació urgent es justifica per les raons següents:
  
L'ocupació urgent queda justificada perquè l'esmentat centre escolar està inclòs dins del conveni de col·laboració entre la Generalitat Valenciana i l'Ajuntament de València per a la construcció de centres escolars, necessaris a la ciutat de València, per a la implantació de la LOGSE. El centre pertany al districte escolar número vuit de la ciutat, en el qual actualment hi ha problemes per a l'escolarització en la zona, atés que la demanda de places escolars és major que l'oferta en els trams de l'educació infantil i educació primària, per la qual cosa hi ha una massificació a les aules dels centres existents en la zona. A més a més, s'ha de considerar que l'esmentada zona està en expansió demogràfica i urbanística, per la qual cosa és previsible que la demanda augmente.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, sense que aquestes presentaren al·legacions. En l'expedient consten l'aprovació del Projecte Bàsic, l'acta de replantejament i la retenció de crèdit.
  
Per tot això, de conformitat amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, i a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de València per a la construcció d'un centre d'educació primària entre els carrers Pius XI i Humanista Mariner.
  
Relació de béns afectats:
  
Finca núm. 1-bis.
  
Arrendament sobre parcel·la sítia al c/ Humanista Mariner, núm. 20, i propietat sobre 208 m2 de vol existent sobre la parcel·la.
  
Ref. cadastral: No n'hi ha.
  
Arrendatari: D. José Andrés Antequera. c/ Humanista Mariner núm. 20. València.
  
Finca núm. 2.
  
Parcel·la de 87 m2 sítia al c/Pius XI.
  
Ref. cadastral: No n'hi ha.
  
Propietat: Desconeguda.
  
Finca núm. 5.
  
Parcel·la de 5'20 m2 sítia al c/ Pius XI.
  
Ref. cadastral: No consta. Ref. registral 37685.
  
Propietat: Sra. Justa i Sra. Mª. Elena Moliner Alarcón. Con. Pouet Pedrereta núm. 21. Benimàmet-Valencia.
  
Finca núm. 6.
  
Parcel·la de 261 m2 sítia al c/ Pius XI.
  
Ref. cadastral: 4211321YJ2741A.
  
Propietat: Germans Pascual Aparisi (presumptes). c/ Convent Jerusalem núm. 23 de Valencia.
  
Finca núm. 7.
  
Parcel·la de 108 m2 sítia al c/ Pius XI.
  
Ref. cadastral: No consta.
  
Propietat: Desconeguda.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant les al·legacions a l'únic efecte d'esmenar possibles errades produïdes en relacionar els béns afectats per l'ocupació urgent.
  
Aquest acord posa fi a la via administrativa en virtut de l'article 109.c) de la Llei de Règim Jurídic de les Administracions Públiques i del Procediment Administratiu Comú. Les persones interessades podran interposar contra aquest els recursos següents:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, en el seu cas, contra la desestimació presumpta pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas de haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb allò que estableixen els articles 48, 107 i següents, i 116 i següents de la Llei de Règim Jurídic de les Administracions Públiques i del Procediment Administratiu Comú; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercitar qualsevol altra via que estimen oportuna.
  
Valencia, 17 d'octubre de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO